text: To soldater overfaldet i Varde
  19 september 2014 kl. 04.30
  Natlig bytur endte i vold på åben gade.
  To unge soldater på henholdsvis 20 og 21 år blev ved firetiden natten til fredag overfaldet i Kræmmergade i Varde.
  De to soldater var på vej tilbage til Varde Kaserne, da de blev overfaldet af mellem fire og seks unge, der tildelte de to soldater slag og spark både med næver og med flasker.
  Ifølge vagtchefen ved Syd og Sønderjyllands politi så var der forud for voldsepisoden ingen kontakt mellem soldaterne og gerningsmændene.
  Politiet oplyser, at der natten til fredag var mange soldater på bytur i Varde, men hvorfor de to unge soldater blev overfaldet, er altså fortsat uklart.
  Politiet vil gerne høre fra vidner til overfaldet og har følgende signalement af to af gerningsmændene.
   
  Gerningsmand 1 20-25 år, spinkel af bygning, mørkt kort hår og iført en lys t shirt der var mørk foran.Gerningsmand 218-25 år, 170 cm høj, almindelig af bygning, mellemøstligt udseende, mørk kort hår. Han var iført en grøn t shirt og løse jeans.
  Fra Twitter:
  Vidner søges til vold fredag morgen i Varde, hvor 2 yngre mænd ca. kl. 04.00 blev overfaldet i Kræmmergade af 4-6 personer. #politidk
  Fra Facebook:
  
  